روسیانین، داها اؤنجه شهر ساواشلارینی تجربه ائتمیش سوریه‌لی خارجی ساوشچیلاری اوکراینایا آپارماق اوچون توپلادیغی ادعا ائدیلدی.
آمریکانین وال استریت ژورنال قزئتی، آدی آچیقلانمایان بعضی آمریکالی مقاملارا  دایاندیردیغی خبرینده، موسکوانین اوکرایناداکی ساواشین گئدیشینده یئنی یوللار آختاریشیندا اولدوغونو یازدی.
قزئته دانیشان ۴ آمریکالی یئتکیلی، باشدا باشکند کیئو اولماقلا اوکراینادا  شهر ساواشلارینین یاشانماسی احتیمالینین آرتماسی اۆزرینه، روسیانین، بورالارا سوریه‌دن خارجی ساوشچی توپلادیغینی ادعا ائتدی.
خبرده روسیانین سوریه‌ده شهر ساواشلاریندا تجروبه‌لی اولان خارجی ساوشچیلاری اؤزللیکله کیئوه داشیماق اوچون توپلادیغی و بو شخصلره بللی بیر آیلیق قارشیلیغیندا محدود مدتلی سؤزلشمه تکلیف ائتدیگی بیلدیریلدی.
آمریکالی یئتکیلیلر، ایندیه دک نئچه سوریه‌لی ساواشچینین توپلاندیغی و یا بو شخصلرین اوکراینایا نه واخت گؤندریله‌جگی کیمی آیرینتیلار هله‌لیک بللی اولمادیغینی بیلدیردی.
اوکراینا جمهورباشقانی ولادیمیر زلنسکی ده مختلیف اؤلکه‌لردن ۱۶ میندن چوخ خارجی ساواشچینین اوکراینا طرفینده ساواشماق اوچون مراجعت ائتدیگینی آچیقلامیشدی.
